Olavi Uusivirta

**Olavi Uusivirta** (s. 28. heinäkuuta 1983 Helsinki) on suomalainen muusikko, laulaja-lauluntekijä, näyttelijä ja yrittäjä.

Hänen tunnettuja kappaleitaan ovat muun muassa ”Me ei kuolla koskaan”, ”On niin helppoo olla onnellinen”, ”Raivo härkä”, ”Ollaanko tämä kesä näin?”, ”Tuu mun vaimoksen”, ”Hän laulaa kuin kuolisi huomenna”, ”Nukketalo palaa”, ”Tiet etäisyyksiin” sekä Anna Järvisen kanssa levytetty duetto ”Nuori ja kaunis”.

## Lapsuus ja nuoruus
Ennen kouluikää Uusivirta muutti vanhempiensa kanssa Kotkaan ja myöhemmin Karkkilaan. Ala-asteen loppupuolella hän aloitti kitara- ja pianotunnit. Hän kävi kuvataidekerhossa ja äitinsä pitämässä näytelmäkerhossa Karkkilan työväenopistossa. Perheen muutettua takaisin Helsinkiin hän aloitti yläasteen Kruununhaan yläasteen musiikkiluokalla vuonna 1996.

Lukiovuosina Uusivirran serkku Jiri Kuronen kannusti häntä kokeilemaan lauluntekoa ja pyysi Uusivirralta tekstejä tekemiinsä kappaleisiin. Hän päätyi kokeilemaan myös säveltämistä. Ylioppilaaksi hän kirjoitti Kallion ilmaisutaidon lukiosta vuonna 2002 ja allekirjoitti levytyssopimuksen Universal Musicin kanssa.

## Ura
### Muusikko
Uusivirta julkaisi 20-vuotiaana ensimmäisen albuminsa *[[Nuoruustango (albumi)|Nuoruustango]].* Sen ensisingle ”Raivo härkä” oli myös *[[Pahat pojat (vuoden 2003 elokuva)|Pahat pojat]]* -elokuvassa. Kaksi vuotta myöhemmin, vuonna 2005, hän julkaisi toisen albuminsa *[[Me ei kuolla koskaan]]*. Albumia on myyty kultalevyn verran. Albumilta radiohiteiksi nousivat kappaleet ”On niin helppoo olla onnellinen” ja ”Me ei kuolla koskaan”.

Keväällä 2008 julkaistiin Uusivirran kolmas albumi *[[Minä olen hullu]]*. Neljäs albumi *[[Preeria (albumi)|Preeria]]* julkaistiin huhtikuussa 2010. Albumista julkaistiin CD-levyn lisäksi myös 300 kappaleen erä vinyyliä, jossa oli mukana laulajan signeeraama valokuva. Vuonna 2012 Uusivirta julkaisi folk-tyylisen albumin *[[Elvis istuu oikealla]]*.

Helmikuussa 2013 Uusivirran hitit ja valikoidut albumiraidat koottiin 27 suosikkia -nimiselle kokoelmalevylle, jolla on mukana myös viisi ennen julkaisematonta kappaletta.

Vuoden 2014 helmikuussa julkaistiin Uusivirran *[[Ikuiset lapset]]* -niminen albumi ja helmikuussa 2016 ''Olavi''-albumi.

Uusivirta palkittiin helmikuun 2017 Emma-gaalassa vuoden 2016 parhaasta rock-albumista *Olavi*.

Uusivirta toimii myös helsinkiläisen Soma-yhtyeen toisena rumpalina. Hän laulaa Paimenen roolin Absoluuttinen Nollapiste -yhtyeen kaksiosaisella teema-albumilla *[[Pisara ja lammas]]* (2012, 2014).

### Näyttelijä ja juontaja
Keväällä 2002 Olavi Uusivirta esitti *[[Salatut elämät]]* -sarjan muutamassa jaksossa Nappe-nimistä huumediileriä.

Uusivirta on juontanut Yle TV2 Zulu-nimistä nuorten televisio-ohjelmaa yhdessä Henna Vännisen kanssa. Uusivirran ensimmäinen iso roolisuoritus nähtiin Pekka Mandartin ohjaamassa elokuvassa *[[Keisarikunta (elokuva)|Keisarikunta]]*, johon hän myös sävelsi ja sanoitti elokuvan tunnuskappaleen ”Ei oltu niin kuin muut”.

Vuonna 2006 Uusivirta pääsi opiskelemaan Teatterikorkeakouluun, josta valmistui keväällä 2012.

Hän näytteli Cisse Häkkisen roolin Hurriganesista kertovasta vuonna 2007 ensi-iltansa saaneessa *[[Ganes]]*-elokuvasta. Vuoden 2009 keväällä elokuvateattereihin tulivat *[[Kielletty hedelmä (elokuva)|Kielletty hedelmä]]* ja *[[Ralliraita]]*, joissa Uusivirta myös näytteli. Hän on kokeillut myös dubbaamista tanskalaisessa animaatiossa *Discomadot*. Uusivirta esitti Rauli Badding Somerjokea Radioteatterin tuottamassa radiomusikaalissa *[[Rakkaudella, Rauli Badding]]*, joka esitettiin Radio Suomessa kesällä 2010.

## Yksityiselämä
Olavi Uusivirta oli naimisissa näyttelijä Saara Kotkaniemen kanssa vuosina 2015–2021. Pariskunnalla on vuonna 2014 syntynyt tytär.

Uusivirta on poliittiselta vakaumukseltaan vasemmistolainen. Hän oli mukana tammikuussa 2010 perustetussa *Vatakissa* (”*Vasemmistotaiteilijat ja -kulttuurityöntekijät toimintaryhmä*”). Hän myös näytteli Mike Pohjolan ohjaamassa poliittisessa satiirifilmissä *Leftia Solutions* yhdessä Niko Saarelan kanssa. Vuoden 2006 presidentinvaalien alla Uusivirta oli näyttävästi esillä SDP:n presidenttiehdokkaan Tarja Halosen, ja vuonna 2012 Vihreiden presidenttiehdokkaan Pekka Haaviston taustajoukoissa.

Uusivirta valitsi vuoden 2019 lasten- ja nuortenkirjallisuuden Finlandia-palkinnon saajan.

Uusivirta avasi yhdessä näyttelijä Hilma Kotkaniemen kanssa vuoden 2025 kesällä Mustikkamaalle Helsinkiin Lippa-nimisen kesäravintolan.

## Diskografia

*
*
*
*
*
*
*
*
*
*
*
*

## Roolit
### Elokuvat

* ''Aita'' (2001) – Timo
* *[[Keisarikunta (elokuva)|Keisarikunta]]* (2004) – Eki
* *[[Ganes]]* (2007) – Cisse Häkkinen
* *[[Kielletty hedelmä (elokuva)|Kielletty hedelmä]]* (2009) – Johannes
* *[[Ralliraita]]* (2009) – Lauri ”Luumu” Pesonen
* *[[Magneettimies]]* (2009) – Pekka Streng (lukija-ääni)
* *[[Let My People Go!]]* (2011) – Fredrik
* *[[Härmä (elokuva)|Härmä]]* (2012) – häjy Lehto

* *[[Miss Farkku-Suomi (elokuva)|Miss Farkku-Suomi]]* (2012) – Karhila
* *[[Kerron sinulle kaiken]]* (2013) – Hatakka
* *[[Kalevala – Uusi aika]]* (2013) – Antti
* *[[Ollaan vapaita]]* (2015) – Juho
* *[[Onnenonkija (elokuva)|Onnenonkija]]* (2016) – Olavi
* *[[Syysprinssi (elokuva)|Syysprinssi]]* (2016) – Tintti
* *[[Viulisti (elokuva)|Viulisti]]* (2018) – Antti

### Teatteri
**Idiootti*, Suomen kansallisteatteri (2010)
**[[HOMO!]]*, Suomen kansallisteatteri (2011)
**Red*, Suomen kansallisteatteri (2015)
**[[Kolme sisarta]]*, Suomen kansallisteatteri (2018 - 2019)
*Hamlet, Suomen kansallisteatteri (2022–2023)
*Fanny ja Alexander, Helsingin kaupunginteatteri (2022-2023) 

### Dubbaukset

## Lähteet

## Aiheesta muualla

* Viralliset kotisivut
* Olavi Uusivirta Agency Unrealin sivuilla 
* 
*